JANET NICÀ 


FAT — FRUMOX 
DIN LACRIMA 
DE PARADOX” 


- FLORENTIN SMARANDACHE 
DEGUSTAT, IN UNSPREZECE 
ESEURI, DE JANET NICA - 


Motto: 


„Înţelesul 
unui 
poem 
poate 

fi 
numai 

alt 
poem” 


Bloom 


„CÂNTECE DE MAHALA” 
EDITURA „Abaddaba” 


ORADEA 
2000 


UN BINOM INTELIGENT 


Tăioasă, ca o răzbunare de critic literar, 
poezia lui Florentin Smarandache te tine încordat 
la maxim gorki. Pe tavanul mahalalei — închipuire 
de cer — s-a împletit un text din cocleti de argou 
unde zac nori de istetime nârâvaşâ din care plouă 
ninsori în averse fără aversiuni. Fante fantezist de 
mahala, vână de petrol fără vină, untul pe felia 
doxei de la orice colt de stradă — cine altul decât 
Florentin, al mai Smarandache dintre 
Smarandachi. 

Meserias ilustru până la lustru, corigent la 
Normă, dar premiant la dulcile abateri cu 
dezbateri, şmecher din tablie în tablie, cu o 
cultură de in (in — cultură), isi cere, simandicos, 
scuze de la muza artelor pentru bataia de joc a 
jocului cu bataie lunga-scurta. 

Un anormal normal care normalizeaza un 
paradis responsabil, raspunzator de 
parascoveniile paradoxului. Florentin 
Smarandache, nagat de trotuar, grade-n budoar 
şi-n vocabular, tambalagiu de ocazie, pune 
cuvintele să joace malagamba, fără teamă de frică, 
scrie poezii greşite să nu le înțeleagă decât 
instinctul pus pe ciorovăială. 

Prin venele închipuirii sale circulează Poezia, 
bagaboanta, pitipoanca, fleortotina, madama. 


Anton Pann este argat la umbra destelui său ăl 
mic şi umblă descult de zaharia stancu, cu greieri 
în cap, să-i intre, de nevoie, în voie. Limba 
română, joacă,  vrea-nu-vrea, după muzica 
bleomangri cu picätele care curge ca o piftie din 
naiul-buhaiul-raiul lui Florentin Smarandache, 
dând la iveală mescheria poetului. 

Bulibaşă de sintagme argoticeşti, 
Smarandacul dacului literaturizează neliterarul, 
bagă inverse pe direct, dă cu bâta-n garagatä, 
soluţionează probleme, problematizează soluții, 
mustăceşte fără mustäti şi invită toată crema de 
pantofi a mahalalei să ia loc în spaţiul discursului 
său, ologul, să facă atac de ... coardă! 

Satisfactie şi bâză sans frontières. 

În tot ce face, Florentin Smarandache îşi 
lustruieşte paradoxul, mijlocul — scop, 
incapatanarea de-a suge, cu orice pret, fara 
dispreţ, la ugerul cu două contrarii. Rar poet cu 
simțul des al limbii cel care scrie balade pentru 
romante si vede că mama-mare este mică. 

Singular acest poet care îi dezbracă pe cei 
goi, care dă tot ce nu are si care are tot ce-i 
lipseşte. 

„Cântece de mahala” de Florentin 
Smarandache este iarmarocul unde tot săracul e 
zeu, tot amărâtul o duce bine, unde se minte de 
dragul adevărului şi unde fantele, ţinându-se de 


cioace, pe şestache, driblează minţi disponibile si 
urechi aflate în concediu. 

Impur şi simplu, Florin Smarandache este 
un Caragiale reciclat la limba de briceag a 
paradoxului ieşit din matcă, asemenea Nilului, 


odinioară, primăvara. 


Le paradoxisme, un nouveau 


mouvement littéraire 


Ed. de Bergerac 


France 
1992 


TEMPLUL ZBURĂTOR 


Gogoaşa literaturii mondiale a secolului al 
XX-lea a făcut de mai multe ori explozie (deloc în 
surdină), născând câteva tornade, câteva vârtejuri 
şi, firesc, mai multe adieri: futurismul (1909), 
saudasismul (1910), crepuscularismul (1911), 
imagismul (1913), akmeismul (1913), vorticismul 
(1914), dadaismul (1916), creationismul (1917), 
ultraismul (1918), suprarealismul (1924), 
realismul socialist (1934), ermetismul (1936). 

Întotdeauna cultura română a fost una de 
adaptare (nu şi cultura populară). Am fost 
sincronici prin succesiune şi protocronici prin 
posteronism. De fapt, singurul curent care a 
răscolit frunzele literaturii române a fost 
tardismul, desi, economic, de două mii de ani, tara 
noastră a fost un uger supt de viteii puterilor 
sprintare. N-am avut măcar norocul ca România 
să fie o parte a Indiei, acolo ar fi fost, cel puţin, 
departe de curente şi curenţi, ca sfântă în 
calendar, pentru rugăciune-sugăciune. 

De observat că toate aceste curente şi mişcări 
literare s-au înghesuit în primul sfert al secolului 
trecut iar până la sfârşitul secolului s-a rumegat 
iarba ingurgitata de pe postata acelor momente. 

Când, în 1980, Florentin Smarandache lansa 
paradoxismul, s-au găsit, la noi, glasuri care au 
vociferat şi destule voci care au glăsuit negativ, 


semn că se pregătea, cu adevărat, ceva nou, pentru 
români şi nu numai. Ştiind că nu poti fi profet în 
cătunul tău, Florentin Smarandache şi-a luat 
lumea în cap şi-n picioare, traista la spinare, 
speranţa în desagă, s-a înscăunat pe tribuna 
centrului şi, ca un subiect obiectiv, a predicat 
subiectiv, având, în 1992, când publica „Le 
paradoxisme, un nouveau mouvement littéraire”, 
sute de creatori paradoxisti în Statele Unite, în 
Franta, Belgia, Canada, Marea Britanie, India, 
Japonia, Germania, Spania, Polonia, Brazilia, 
Rusia, Maroc, Camerun, România. 

Bineînţeles, mondializarea „Zvâc-ului” 
românesc nu le spune nimic unor scriitori români 
cu orgolii parohiale. 

Fondatorul şi creatorul mişcării paradoxiste 
nu caută sentimentul (cum s-a mai văzut), nici 
gândirea adecvată la realitate sau text (cum s-a 
mai întâmplat) ci libertatea nepriponită de vreun 
tarus ideologic, libertatea absolută, berdiaeveana, 
necreata, venind de undeva din păşunile haosului. 
Orice ordine  îngrădeşte. Orice dezordine 
îngrădeşte. „Ordinea şi dezordinea sunt două 
catastrofe care amenință omenirea” spunea 


Valéry. 
Sentimentul şi gândirea sunt magnetice, 
lipicioase, înrobitoare. Paradoxul caută, 


parafrazând verlainean, „de la liberté avant toute 
chose”, ritmul pur, atât cât se poate, nu 


încărcătura  sentimentaloido-lacrimogenă sau 
gândurală. Libertatea smarandachiană e firul 
Ariadnei care te scoate din labirint, din zigzag şi 
arabesc. 

Ca о săgeată transcendentă, Florentin 
Smarandache nu e nici poet, nici anti-poet, nici 
non-poet, nici „gând purtat de dor” (Eminescu), 
(dorul trage în jos), ci libertatea paroxistică, 
tiuitul nevrotic al neatârnării. Datul ei din coate 
răstoarnă normalul in anormal, fluidizeazâ 
staticul, staticizează fluidul. Atuul său, pe lângă 
inteligenţă, (inteligenţa stabileşte raporturi), este 
speculatia care transcende orice raport. Poezia 
paradoxistă e un mers pe margini de prăpastie. 

Atenţia devine panică de a nu cădea. 

Talentul de a vorbi diferit şi-a creat un 
vocabular final absolut nou. Lupii noutätii te iau 
în primire de la primii paşi, hienele 
necunoscutului sunt la post, niciodată nu ştii ce 
vine, totul devine. Liniştea este mama zgomotelor, 
libertatea, mama constrângerilor, după cum 
unitatea e mama diversităţii: 

„Ciel n’est plus ciel/ parce qu’il a trop d’étoiles/ 
ciel est ciel/ parce qu’il a un seul soleil” 

Poezia nu are nevoie de material, de 
substanţă, ea e ceva „dincolo de realitate”, 
contingenta limbajului. De aceea, Florentin 
Smarandache face poezii fără versuri, poeme fără 
poeme, fără cuvinte, fără fraze, poezii grafice, 


texte impersonale pesonificate, traduce imposibilul 
în posibil, face literatură din nimic şi nimic din 
literatură. Poezia „La forme de la liberté”, poezie 
grafică, este diformă, urmărind parcă teoria 
catastrofelor а lui René Thom. Cuvântul 
„libertate” este aruncat pe pagină, invers, cruciş, 
serpuind, circular, haxagonal. 

Ochiul narează ca şi gândul. Poeziile se fac 
din litere, din cifre, din numere, uneori din 
consoane, alteori din vocale, din săgeți, 
triunghiuri. pătrăţele, din semnele exclamării, din 
punct si virgulă, din puncte, din apostrof, 
paranteze, bare, plus-uri, minus-uri, egal-uri şi 
ghilimele. Poezia devine concretă, palpabilă. 

Superpoemele se fac din decupaje de ziar, 
combinate în „n” obiecte luate câte „K” sau „X”. 
Calif al alunecârii neobosite, scriitorul 
vizualizează poeme în piricossanogleză (limba 
vorbită în Nord-Vestul Franței de către un singur 
locuitor), apoi 21 de poeme în nici un vers, pentru 
că nu versul face poezia. 

Logica paradoxului naşte trandafiri în 
grădina gândirii. Normal că versurile negre nu se 
văd pe pagina neagră, la fel cele scrise prin 
reducere la absurd. 

Absolutul nu are grai, perfecțiunea nu se 
poate traduce în imperfect, eternitatea, în 
temporal, infinitatea, în finit. Nimicul spune totul 
când este nimic. „Mai bine o carte cu pagini goale 


decât una care nu spune nimic.”, se destăinuie 
poetul, din lehamite de scriitură şi ideologie. 

Stilul paroxistic salvează lumea de la dilatare 
„Dacă n-aţi înţeles nimic, înseamnă că ati înţeles 
totul.” 

Firescul este totul. „Concretul este specia 
care îşi creează genul” afirmă Ortega y Gasset. 
Limbajul smarandachian redescrie lumea într-un 
mod năucitor prin sâmburele paradoxului. Barda 
poetului ciopleşte un sens. Dacă scuturi frunzele 
rămân ramurile. Dacă tai ramurile rămâne 
trunchiul. Dacă tai trunchiul rămân rădăcinile. 

Paradoxul nu înseamnă circularitate ci, mai 
ales, centralitate, punct de plecare, punct de 
vedere, început de lume, tiflă dată obezității 
intelectuale. Alonja paradoxului e scurtă dar 
esenţială, sparge tumori mentale, lungite la infinit. 

Florentin Smarandache nu e o glumă, ci o 
glumă bună. E trezire, revelaţie, apocalipsă. 

Cărămizile templului său sunt păsările. De 
aceea, templul poate oricând să zboare, făcând în 
ciudă gravitaţiei şi morocănismului unilateral al 
unora şi al altora. 

Opera smarandachiană, poetică şi 
matematică, nu produce adevăr ci „furnicături” 
nabokoviene idiosincrazice, singurele în stare să-i 
asigure supraviețuirea în tumultoasa contingenta. 


„Distihuri paradoxiste” 


University of New Mexico 


Gallup Campus 


Electronic Publishing, 1998 


MINUNI DUALE 


Florin Smarandache este Domnul 
Experiment, un Edison în cälduri. Îşi pune 
licoarea — paradoxul — în cupe de câte versuri vrea 
domnia sa, de data aceasta, în cescute de două 
versuri. Minuni duale, poemele stau сорасе!. 
Privite de aproape şi de departe, aceste versuri nu 
par versuri ci definiții ale unor cuvinte 
împăienjenite de abuziva negură a uzului. 

A apărut, astfel, primul dicţionar de vorbe 
bolnave însănătoşite prin acupunctura 
paradoxista. 

Cetatenii planetei n-au decat sa vinä sub 
umbrela noului panaceu daca vor sa scape de 
febra tifoidă a melancoliei şi a bunului — simţ 
încătuşat. Ochiul medical (şi medicinal) al poetului 
vede râma (şi rima) la cinci metri sub coaja 
obisnuintei, o scoate, o pune în zâmboc şi prinde 
juveti blazati pe care îi alfabetizează. 

Se cotrobăie prin toate cotloanele culturii, se 
scutură zăvelci, se vopsesc lăzi de toale, se văruie, 
se pomosteşte, totul se aduce la lumina inteligenţei, 
penicilina paradoxului vaccineazä toate soiurile de 
putregai. 

Mii de cuvinte ale limbii române devin, 
pentru o clipă. „clipa cea repede”, personajele 
principale ale mirării, dând de duşcă, asemenea 


lui Hamlet, „а fi-ul” sau „а nu fi-ul” înțelepciunii 
lor. 

Sunt experimentate, pe rand, toate 
imposibilitätile posibile, toate absurditâtile 
normale, toate infinitätile finite, toate universaliile 
particulare. 

Volumul ,Distihuri paradoxiste” este o 
farmacie de pastile inteligente, oferite gratis celor 
dornici de nemurirea din spatele banalului. 
Fiecare cuvânt declanşează câmpuri magnetice, 
distihuri nucleare. 

Cum cei patru evangheliști erau trei, Luca si 
Matei, tot aşa la Florin Smarandache, reţeta 
prevede tratament de trei ori pe zi, dimineața şi 
seara. 

Curând, licuricii cu dinţi de lapte devin 
incendii. Idealul e „să cuprinzi/ nemărginirea”, 
idiotul е  „competent/ în incompetenta sa”, 
democraţia nu-i altceva decât „să interzicem/ 
interzisul”, mascarada e când „politica se schimbă 
mereu/ dar rămâne aceeaşi”, eroismul e o 
„moarte/ nemuritoare”. Cerşetorul „caută/ ce n-a 
pirdut”, barbarii „edifică/ ruine”; prezenţa e 
„absenţa absentelor”; sfântul, „din păcate/ nu e 
păcătos”. 

Deşi mignone, poemele declanşează stări 
majore: sarcasmul (un regizor „a făcut atâtea 
filme proaste/ c-ar fi păcat ca să-l rateze şi pe 
acesta”); absurdul („cartea s-a vândut/ înainte de 


a fi publicată”); perplexitatea („уй prezint o 
doină/ pe care n-o cunosc”); nedumerirea („Cât de 
liberă/ este presa liberă?”) 

Florentin Smarandache este surdul care 
aude, orbul care vede, ştirbul înarmat până-n 
dinți, ologul iute de picior, într-un cuvânt, 
paradoxul întruchipat, omul care, văzând şi de-a- 
ndoaselea, văzând şi nevăzutul, vede perfect. 
Dibuind partea în întreg, întregul în parte, poetul 
inventează bucuria de a reuşi, reuşita de a se 
bucura în răgazul mundan pe care ni-l oferă 
Dumnezeu, extra — mundanul. Fulgerätor, 
lumânarea devine far iar nuanţa, continent: 
mulatrul este „un negru/ mai alb”, tiganul e „un 
alb/ mai negru”, tomatele, „roşii/ verzi”, muzeul, 
„trecut/ prezent”, pacea „război împotriva/ 
războiului”. 

Grenade de buzunar, distihurile 
smarandachiene nu ucid, ci dau brânci mentalului 
atipit. 

De un sfert de secol de când Florentin 
Smarandache bate monedă, paradoxismul însuşi 
este, în spiritul distihurilor, „o avangardă/ ajunsă 
tradiţională”. 


Anti — chambres et 


Anti — poésies 


ou 


Bizarreries, 


Alipres, Fés 


Maroc 
1984 


FÂT-FRUMOX DIN LACRIMĂ DE PARADOX 


Volumul ,,Antichambres et _antipoésies ou 
bizarreries”, 1984, imprimé au Maroc, Alipress, 


Fes, invită nu numai la o reconfortantă bizarerie 
dar şi la o mănoasă reverie. 

Se ştie, din istoria filozofiei, că Anaxagora ar 
fi fost autorul rodnicei expresii: „la origine, toate 
au fost laolaltă”. Dar aflăm de la Diogenes Laertios 
că acesta era, cu mult înainte, un gând al lui Linos, 
poet care a ascris un poem despre crearea lumii, 
gând reluat de Anaxagora. 

Dacă untul cugetârii filozofice constă în 
restabilirea totalitatii, a ordinii, cu orice pret, am 
aflat, între timp, că smântâna artei ar fi 
dezordinea. Adevărat în primul caz, fals în al 
doilea caz. Fără logică se poate distruge orice dar 
nimic nu se creează fără logică. Dezordinea 
senzorială este judecată de grila intelectului, 
dezordinea intelectului este cernută de dârmonul 
raţiunii iar dezordinii rationale îi este одде 
speculatia metafizică. Din neştiintâ sau, poate, 
tocmai din ştiinţă, scriitorii dau grâunte 
irationalului în artă, ilustrând, parcă, seva 
proverbului chinez: „este înțelept să fii confuz”. 

Arta nu-i, în ultimă instanţă, decât traseul 
unui nonsens până la sens, irationalul raţional sau 
dezordinea rânduită sau orânduită. Ca atare, arta 


nu-i un joc incolor, inodor şi insipid, ci o cobilita 
de lemn gânditoare între doi desagi plini cu 
abstract. 

Nu întâmplător Walter Biemel spunea încă, 
din 1967 că arta trebuie să fie descifrată ca o 
hieroglifă, dincolo de sâmburele estetic, pentru a fi 
înțeleasă, nu numai trăită. Critica literară, tot un 
soi de filozofare, nu-i alteceva decât mänusa 
abstractă mulată inteligent pe degetele concrete ale 
artei. 

Talent cu ochii în patru, Florentin 
Smarandache isi construieşte logic discursul. 
Paradoxul domniei-sale pune, asemenea lui 
Anaxagora, laolaltă jumätätile rătăcite ale lumii. 
Dialectica binară dă chip şi dinamism gândirii 
poetice. Florentin Smarandache esre jumătate-de- 
poet-călare-pe-jumătate-de-paradox-şchiop în 
căutarea celeilalte  jumătăţi-de-poet-călare-pe- 
jumătate-de-paradox-şchiop. Aceasta este logica 
întregirii neamului său poetic. Când pocitania 
pământului se împlineşte prin contrarul său, se 
naşte, din lacrima paradoxului, Făt-Frumox, 
Florentin Smarandache. 

Discursul se transformă în vânătoare pură 
de impur, de posibil imposibil şi de imposibil 
posibil. Cum orice vânătoare este, din punct de 
vedere al victimei, măcel iar din punct de vedere al 
vânătorului, distracție, poezia lui Florin 
Smarandache ne oferă deliciul şi supliciul fiecărei 


ipostaze. Poetul transferă vânătoarea de 
paradoxuri din pădurile limbii române pe 
ponoarele limbii franceze. Vânător nu de sepci, din 
lipsă de gibier, ca Tartarin din Tarascon, Florentin 
Smarandache se apropie cu siguranță de vânat si 
trage de urechi iepurele paradoxului din tufis. 
Altoită pe nervii poetului până la ultimile nervuri, 
veghea este altoită cu veghe si pusă pe araci de viţă 
de vie. Strofele sunt pânze de păianjen, în mijlocul 
cărora tronează paradoxul, asemenea unei bune 
fripturi în aşteptarea garniturii. Aşadar, paradox 
cu salată. Secul devine mustos, dogma cu sifon 
devine sprit. 

Logica lui Păcală, descätusare a concretului 
şi a bunului simţ, este la mare cinste în acest 
volum. 

Astfel, Michel şi-a pierdut tatăl în război dar 
I-a gâsit în cimitir; era ora unsprezece fără cinci, 
deci, logic, este ora şase; Marea Roşie nu e 
galbenâ; sub soare ni se promite Luna; infirmiera 
coboarâ dintr-o familie ilustrâ pânâ la primul etaj, 
cu liftul. 

Cu bunâ ştiintâ Florentin Smarandache 
pune dinamitâ in toate ideile fixe; axiome, teoreme, 
legi. Paradoxul este barda lui Mihai Viteazul cu 
care poetul taie şiruri prin armatele de dogme 
osificate ale lumii. Perplexitatea, jumulitâ de 
penele insolitului, toarce leneş, ca o mâtâ blândâ, la 
urechea Realului regâsit. Omonimia şi omofonia 


fată miei timpurii pe zăpada obisnuintei care 
înstrăinează selful de soi-meme: „Marie se marie”. 
„Martin entre entre les gens”. Elle te donne 
l'alarme et surtout la larme.” În unele texte, logica, 
urmându-si treptele, sparge ghioacea sensului 
acceptat şi scoate pui de prepelitä din ouă de cuc. 
Verbele rougir, jaunir, bleuir dau, normal, 
adjectivele: matin rougeâtre (dimineaţă roşietică), 
midi jaunâtre (amiază gălbuie), soir bleuâtre 
(seară albastruie). Dar logica logicii produce 
absurdul. De la adjectivele mov şi bej se pot forma 
verbele mauvir şi beigir care, la rândul lor, 
produc, formal, imposibilele mauvâtre (movaliu?!) 
şi beigeâtre (bejaliu?!). Dar poezia nu are nevoie 
de traducere. Cuvintele limbii franceze sunt la 
cheremul lui Florentin Smarandache precum 
figurile geometrice sub penelul lui Picasso: „a locui 
o locuintâ, а orna un ornament, a parla un 
parlament, a sâpa un sapament, a cânta un 
cântament”. 

Cocă docilă în mâna gândului poetic, limba 
franceză, neputând lua calea exilului, se chirceşte 
sub toiagul Cezarului Florentin Smarandache, 
orice „anti” este un „рго”. Antipoezia sa este un alt 
fel de poezie. Antiproza sa este un alt fel de proză. 
Antiteatrul său este un alt fel de teatru. Astfel, 
reţeta contra retetelor poetice este о insolită 
veritabilă rețetă poetică. 


Harul poetic dobândeste miez si orizont 
culinar. A colora versurile albe, a amprizona 
versurile libere inseamnâ a fi orb cu ochii deschişi, 
asemenea lui Homer. Ce altceva poate fi poetul, 
urmând gândul lui Eminescu, decât ochiul care, 
inchis in afarâ, inâuntrul se deschide. 

Poezia lui Florentin Smarandache este un 
sugubät carnaval rabelaisian care taie nasul 
împăratului, făcându-l egal cu plebeul, dând 
abstractiunii şansa de a vibra senzorial, adică 
plenar. 


„Пе sens de non-sens” 


Editions Artistiques 


REVOLUTIE ETERN REVOLTATÀ 


Până în 1984, când publica a doua ediţie a 
volumului „Le sens du non-sens”, în limba 
franceză, la Fés, în Maroc (prima tot în Maroc, 
1983), Florentin Smarandache îşi cioplise deja 
câteva pietre pentru templul său: ,,L’heure де la 
planète”, 1980, Craiova, „Formules pour l'esprit”, 
1981, Bucuresti, „Problèmes ауес et sans 
problèmes”, 1983, Fes, Maroc (în limba 
francezà). 

Eugen Ionescu, citind volumul „Le sens du 
non-sens” în manuscris, l-a găsit interesant: ,,J’ai 
bien reçu votre travail et je le trouve trés 
interessant. Je vous remercie de me lavoir 
envoyé”. (Paris, le 6 octobre, 1983). 

Mai toate volumele lui Florentin 
Smarandache sunt precedate de manifeste non- 
conformiste. Matematicianul ne pune în fata 
proiectul si cladirea. Constructorul este, in acelasi 
timp, ideologul faptei. Ideea da seamă de act, actul 
dă seamă de idee. Chintesenta olteanului universal 
este sângele libertăţii. Versurile paradoxiste îşi 
arată colții încă din faşă. 

Dacă matematica, ditamai ştiinţă, suportă 
paradoxurile pe pielea sa, de ce nu şi literatura, 
care, oricum, este cu un picior în lumină iar cu 
celălalt în ceaţă? 


În consecință, poetul îşi adună grâul simtirii 
şi al gândirii, îl macină şi face turte din contradicții 
dure, din antitezele forte, din expresiile figurate 
luate în sens propriu, din jocurile de cuvinte, din 
comparatiile contrariate, din repetiţii absurde, din 
parodierea proverbelor. 

Pentru a justifica abaterile de la langajul 
obişnuit, poetul pune non-sensul sub zodia artei 
inculte care, bagseamă, e dincolo de rigoare. 

Asemenea unui copil, sublim în ignoranta cu 
miros de uger, domnia sa pune acoperişul casei la 
sol, construind zidurile deasupra. Plastilina 
cuvintelor creează o lume „ad libitum”. 
Sturlubaticul răsturnac vede enorm şi simte 
monstruos, asemenea vărului Caragiale. 

Ce întâmplări se întâmplă în venele gândirii 
şi în arterele instinctului? 

La ordinea zilei este dezordinea, îi zice: 
„bună ziua” nopţii, face o zi neagră cum se face o 
noapte albă, obiectivul său este subiectivul, 
imperfectiunea este perfectă, sesizează realismul 
suprarealismului, violenţa non-violentei, plăcerea 
suferinţei, puterea slăbiciunii, raţiunea erorii şi 
viata morţii. 

Spirite în corzi, sensul şi non-sensul se bat 
fără mânuşi, pentru supremație. Copiii non- 
contradictiei şi ai confortului lenevos зе uită 
speriați din tribune. Jocul nu e joc (jocul respectă 
regulile), ci joacă, turca fantezistă. 


Polisemia, omofonismul ti omografismul fac 
tot deliciul spectacolului: „vers les non-vers”, 
„Pierre apporte sa pierre à l’èdifice”, „maddame, 
tu n’es pas ma dame”, „la police est en train de 
voler un hélicoptère.” 

Rima perfectă, încorporată, „livre ivre” 
supracondimentează picanta supă a paradoxului 
samaradachian. 

Starea paradisiacă a non-jocului îi permite 
poetului să lase războiul în pace, să cadă din pat în 
absurd şi, alergic la alergie, din obisnuinta 
neobisnuintei, îşi pune singur bete-n roate. Se ştie 
că, realul nu are sens ci numai discursul. După 
cum, numai discursul poate fi contradictoriu, nu şi 
realul. 

Dar la Florentin Smarandache, întocmai ca 
la sofişti, nu numai lucrurile curg, ci şi vorbirea 
despre lucruri.  Viclenia poetică răstoarnă 
piramide şi înalță sfincsi. 

Zidul naivitatii provocate este zguduit de 
trafaletele reducerii la absurd al versurilor albe- 
dalbe, al meditatiei şi al tăcerii care solicită un 
cititor-creator par excellence. 

Căluşarii dezordinii înviorează scena cu o 
„bătută” poetică antologică, spre bucuria săracului 
bogat şi a blondei învăţătoare care este o bestie 
neagră. 

Inocenta este valuta forte pe care poetul îşi 
schimbă märuntisul provincial. O poezie liberală, 


într-o permanentă stare de mişcare, de revoluţie 
etern revoltată, ne gâdilă călcâiul intelectului. Una 
peste alta, pe lângă sens şi non-sens există sensul 
non-sensensului şi  non-sensul sensului. Си 
siguranță, aici se înfiripă tărâmul gândirii care te 
face liber. 

Gândirea liberă este meseria lui Florentin 
Smarandache. 


„Гео de compoziţie 
Internă” 
EDITION EL KITAB 


FÉS, MAROC 
1982 


FLORENTIN SMARANDACHE - VAR CU 
MAGELLAN SI COLUMB 


Volumul „Legi de compoziţie internă”, 
Edition El Kitab, Fes, Maroc, 1982, 131p, de 
Florentin Smarandache propune un nou poet şi o 
nouă poezie. 


Unul care dă cu paru-n doxă! 

Florentin Smarandache este, până la ultima 
nervură a fiinţei sale, un paradoxist. Adică unul 
care dă cu parul în doxă. Autorul este, cu bună 
ştiinţă, cam tralala şi trilili. Tralalatră în trililinişte 
de se aude peste mări şi tari. Dând acatiste lui 
Heraclit, scrie o poezie flexibilă. Ceea ce la 
Heraclit curge, la Florentin Smarandache decurge. 
Până la domnia sa poezia era mononucleică şi 
circulară. De la domnia sa încoace, poezia este 
binucleică şi elipsoidală, fiind bine centrată pe 
două centre. Printr-o fulgerare magnetică, 
paradoxul logodeşte cele două aripi contradictorii 
ale lumii, devenind apt pentru un binecuvântat 
material de zbor. Poezia capătă echilibru, samarul 
paradoxului cumpănind bine cei doi desagi ai 
adevărului. Poezia lui Florentin Smarandache nu 
are subiect. Subiectul poeziei sale este predicatul. 
Definiţia tăioasă a dicționarului devine ciucure 
enciclopedic, vaca abstractiunii îşi lasă ugerul spre 
gura concretului. 


„Procedeul — singurul erou al artei” 

Florentin Smarandache nu face artă cu 
tendinţă, nici artă pentru artă, nici artă pură, ci 
artă pură cu tendință. În poezia sa, libertatea, 
ieşită din minţi, joacă tontoroiul în bătătură. 
Reversul este frate de sânge cu aversul şi văr bun 
cu versul. Caracterele limbii române fac spectacol 
la fiecare pas şi cer popas. Se operează permanent, 
cu program, la depăşirea metaforei pleoştite, prin 
paradoxul ingenios cultivat.  Dezinvoltura 
bachelardiană, face, de ce nu?, show. 

Şcoala formalistă rusă, atât de lăudată de 
René Wellek şi Austin Warren, începută pe la 1918 
şi absolvită cu brio de Eihenbaum, Brik, 
Tomasevski, Jirmunski, Bernstein, Iakubinski, 
Sklovski, Jakobson, Tanianov, Vinogradov, Propp, 
nu putea avea un urmaş mai demn decât Florentin 
Smarandache. Acolo şi atunci opera literară era 
construcţie, joc, gratuitate, formă, procedeu. 
„Procedeul este singurul erou al artei.” spunea 
Jirmunski. 

Volumul „Legi de compoziţie interna” 
dezvăluie un personaj complex cu multe poteci 
interioare care duc spre Roma şi aroma poeziei. 


Cine este Florentin Smarandache? 
Florentin Smarandache moare şi renaşte din 
poezie. li place să scrie mult, dar scrie putin. Ca 


poet, se ţine de cuvânt. Struneste versurile ca pe 
caii albi. Scrie o poezie tare, de cinci stele. Caută 
versul fără diaree de cuvinte. Tine mult la 
metafore dar, la domnia sa, metaforele nu tin. 
Scrie versuri căpoase. Face artă la mare ştiinţă si 
ştiinţă la mare artă. Scrie cuvinte nepotrivite 
potrivite. Vinde la negru un pardesiu alb. Merge 
înainte cu spatele. Compune versuri în centimetru 
antic. În general, studiază în particular. Pune la 
punct propoziţiile fără punct. Scrie poeme în nici 
un vers din lumea celor care nu cuvântă. Nu este 
aşa că aşa este? 


Ce crede Florentin Smarandache? 

Florentin Smarandache crede ceea ce poate 
că nici nu-ți vine să crezi c-ai putea crede! Astfel, el 
crede că: versul este drumul cel mai scurt dintre 
două puncte; o personalitate trăieşte cu adevărat 
numai după moarte; poezia, ca reacţie, se simte, nu 
se înţelege, iar ca să fie perfectă, trebuie să aibă 
gunoaie; diferenţa uneşte; viaţa e mortală; pacea e 
cuvânt spus nespus de mult; vrea să descopere 
America în România; regula de trei compusă e 
simplă; omul există mai mult ca interiorizare a 
exterioritatii sale şi e conştient de inconstienta ca 
de continua discontinuitate a gândirii; nu mai 
merge să stai; trebuie să mergi; ideile lasă umbră 
dacă sunt puse în lumină; cuvintele banale, tocite, 
trebuie primenite. Parcă se aude ceea ce scrie 


Sklovski pe la 1921: ,,Zimtii se tocesc, se netezesc, 
nu se mai prind unii de altii. Si axul se opreste, 
maşina încetează pentru că maşina, ca << 
opozitie>> а dispărut.” Dar la Florentin 
Smarandache poezia are zimti viguroşi, de oţel 
inoxidabil. Maşina merge. Si starea poeziei merge. 


Ce vede Florentin Smarandache? 

Florentin Smarandache vede ceea ce poate că 
zărim şi noi, dar fără să vedem ceva în asta. Astfel, 
el vede că: ţăranii vând la piaţă roşii verzi; nisipul 
face plajă; noaptea se deplasează zilnic spre noi; 
frunzele atârnate pe ram luptă pentru neatârnare; 
un elev de clasa a doua călătoreşte într-un vagon 
de clasa întâi; persoanele de sex opus circulă în 
sens invers în tramvaie; jos, valurile sunt la 
înălțime; ploaia în curte lasă totul baltă; irealul 
este realitate. 

Se vede de departe şi de aproape că 
simplitatea poeziei lui Florentin Smarandache este 
complexă. Poezia l-a lovit, încă de mic, cu cobilita 
la tâmplă şi de atunci e conştient în nestire de ceea 
ce face. 

Se spune că olteanul, când îşi face gard pune 
o ulucă în picioare, apoi scrie: etc., etc., etc. Se 
pare că Dumnezeu a însăilat timpul dans la meme 
manicre. A pus un „azi” apoi a scris: etc., etc., etc. 
Ochiul poetului oltean descifrează: Ziua de azi se 


repetă absurd/ azi a fost ieri/ azi a fost alaltăieri/ 
azi va fi mâine, poimâine.” 

Derutat şi limpezitor, paralel cu el însuşi si 
perpendicular pe paralelă, Florentin Smarandache 
este mereu acelaşi, adică diferit. 

Forte ca un vaccin anti-viperin, mustul limbii 
române, băut din ulcica domniei sale, te zviduie de 
vipera disperării, de încredere în aproapele şi 
credinţă în departele. 

Exagerând moderat, Florentin Smarandache 
poartă în sânge virusul lui Magellan şi-al lui 
Columb. Parafrazând un vers din acest volum, i-aş 
spune autorului într-o omnimie fecundă şi 
răscolitoare: „Ма, insule, menirea ta pe acest 
pământ este să descoperi noi insule!” 


„OUTER — ART” 


EDITURA ,,CONPHYS” 


RAMNICU VALCEA 
2002 


PURITATE NEBUNÀ, NEBUNÀ, NEBUNÀ 


Albumul lui Florentin Smarandache, 
„Quter-art”, volumul П, Editura ,,Conphis”, 
Râmnicu Vâlcea, 2002, 166 p, consilier editorial 
Ion Soare, coperta: Florentin Smarandache, este o 
super carte, oglindă căzută pe gânduri, 
excepţională lecţie de libertate şi semnul unui 
talent fără borne. 

Taifunul paradoxist smarandachian dărâmă 
pilonii perceptiei umane iterative, dobânda 
semantică face avere din anti-orice. 

Coarda purității vibrează doar când 
gugustiucii impuritatii fac popas pe spinarea ei 
alunecoasă. 

Tăcerea roade, ca acidul sulfuric, 
construcţiile vorbirii. Cuvântul se face, dacă vrea 
Florentin Smarandache, o frază care tace parti de 
vorbire. 

Pentru Florentin Smarandache cosmosul nu 
mai are nici măcar tăria tuicii de Vâlcea, e jigärit 
ca o traistă peticitâ, derutat şi derutant, 
rabelaisian şi arcimboldian deopotrivă. 

Grădina pare o sorcovă de culori analfabete, 
biciuşca naivitâtii lasă vânătăi ре poatrinul 
gravitatii unilaterale. 

Poetul desenează cu ochii închişi, cu pete, cu 
puncte, cu zerouri. cu plus, cu minus, cu cifre, cu 
ciocolată, cu marmelada, cu grafice, cu săgeți, cu 


mazgaleli, cu fracţii, pictează fotografii, face artă 
infinită, artă invizibilă, artă morocănoasă şi chiar 
tăcută. 

Eseurile lui Florin Smarandache nasc feti- 
frumoşi si ilene-cosânzene ale văzului, ale auzului 
şi ale minţii, carpete de libertate, zăvelci de mirare. 

Staticul este demolat până la ultimul chirpic, 
şters de pe faţa pământului ca o maladie mortală. 
Mişcarea browniană este semnul unui talent al 
cărui jărăgai pripeşte de departe, arzându-ne 


obrajii. 
In tentativa-i masochistă, poetul, pictorul, 
desenatorul Florentin Smarandache se 


autoflagelează doar cu senzaţii de contrast, ultra şi 
mega tari. La domnia sa, dogma trebuie să aibă 
uşă şi ferestre, să comunice, să fie dogmă maternă, 
să nască. Fiindul există pentru a fi negat, negat, 
negat. Nimic nu este reversibil, totul trebuie să fie 
ireversibil, debordant,  năucitor. Cultura se 
pomeneşte a fi natură, aristocratia conceptelor 
decade în plebe noroioasă, în mediu umed, 
născător de coacervate şi de euglena viridis. 

Aşa cum „Blue Smarandache” este un roşu 
văzut de un daltonist, la fel, gândirea lui 
Smarandache este un silogism daltonist ca un 
mugur în creştet de putregai. Ordinea devine 
dezordine, adică alt fel de ordine. 

Materia se întinde, se cască, se rupe, ajunge 
mulțime vida, vid populat de năluci. Dorul de 


primordial, de libertate iesita din minţi, deşiră 
zăbunul gândirii în cocleti şi puncte, în molecule cu 
şi fără valenţe, cu nucleu şi fără, cu citoplasmă şi 
fără. 

Densitatea lucrurilor ia vacanţă, puterea, 
şchioapă, pleacă, în cârje, la mare. 

Tangoul materiei boşoroage se ascunde prin 
bordeie si bojdeuci să înveţe, la lumina opaitului 
dacic, ritmul dracesc al rock-n roll-ului şi al 
lambadei. 

Bucuria artei  pendulează, luminic şi 
superluminic, de la perigeu la apogeu. 

Florentin Smarandache cultivă, cu înaltă 
inteligenţă şi măiastru suflu, spre gloria domniei 
sale şi deliciul domniilor noastre, un paradoxism 
dus până la paroxism. 


CUM AM DESCOPERIT 


AMERICA 


Editura ABADDABA 


Oradea 
2.000 


VIVERE RISOLUTAMENTE 


„Cum am descoperit America” (fragmente 
de jurnal) de Florentin Smarandache seamănă leit 
cu „Învățăturile lui Neagoe Basarab către fiul său, 
Theodosie”. Neagoe Basarab este, în acest caz, 
negresit, Florentin Smarandache iar Theodosie 
este cel de aiurea care vrea să emigreze aiurea. 
Cartea e un jurnal scris la faţa locului şi la flacăra 
locului, un reportaj din tranşeele necunoscutului, 
cu gloantele destinului şuierând pe la ureche. 

Aşadar, cunoaştere şi o avertisment, 
suferinţă şi invitaţie de a lua taurul de coarne. Cel 
căruia îi e teamă de lup să nu intre în pădure. 

Şederea autorului în State este nepotolitâ 
mişcare, veghe, încordare, insatisfactie, stres. 

Nu e forţată asemănarea cu vizuina lui 
Kafka, poate cea mai tulburătoare şi umană 
povestire, cu toate că personajul principal e un 
animal care, pentru a se proteja de duşmani, 
încearcă să-şi înfiripe o ascunzătoare sub pământ. 
Curând starea de certitudine e roasă de rugina 
incertitudinii, mierea încrederii devine otravă. 

Diferenţa dintre ce este în SUA şi ce ar 
trebui să fie, este evidentă în faţa unui om simplu 
care nu descrie nici geografia, nici economia, nici 
istroria, ci numai ceea ce vede, simte şi constată. 


Senzatia este aceea a unei lumi cunoscute pe 
pipăite. 

Chemat de omenesc, Florentin 
Smarandache rămâne paiul finit cu spicul 
infinitului în crestet. 

Fugind din ţară în America iar din 
America în lume, autorul nu e liber pentru că - aşa 
cum spunea Hegel — „cel ce fuge de ceva nu e încă 
liber, căci în fugă el depinde de cel de care fuge”. 

Jurnalul are mai multe paliere care se 
întretaie, după stările care-l bântuie pe autor. Cel 
mai important este acela de a defini, pe cât se 
poate, chipul şi sufletul unei mari puteri, 
supermodel în toate. 

În acest sens, se adună date utile, concrete, 
necesare unei eventuale orientări în labirint. Aici 
fantezia are aripile frânte, e faultată, la orice pas şi 
nimeni, nici măcar liberul arbitru nu dictează 
lovitura de la unsprezece metri. Notele scurte, 
fulgerătoare, nu au rezonanţa dromaderică a 
bubuielilor din timpul ploilor de vară. Fraza nu se 
bâlbâie, nu rumegă osul metaforei iar limba 
verbului nu are timp să plescăie de plăcerea unui 
gust exotic. Luat de şuvoi, omul Smarandache abia 
se agaţă, o clipă, de mal, abia are timp să 
încrusteze pe coaja obisnuintei câteva strigăte. 
Încleştarea cu momentul nu e o luptă, nu e un duel, 
nici măcar trântă, ci hărţuire. Poetul dă touché-uri 
de floretă şi fuge în vizuină. 


Îşi mai face curaj, înjură româneşte, pe 
şleau, dar, în fata leului, recunoaşte că spune „des 
bétises”. Emigrantul critică America pentru că 
începe s-o iubească, aşa cum bidiviul începe să-şi 
iubească priponul. 

Aventurier în sânge, Florentin 
Smarandache s-ar duce şi la Polul Nord. Până una- 
alta, ca un homo viator înrăit, cutreieră încolo şi 
încoace, ciugulind din mierea unor civilizații, din 
muştarul unor culturi şi, bineînţeles, din prazul 
culturii româneşti. 

Acum e în Franţa, acum e în Egipt, acum în 
Belgia, acum la Râmnicu Vâlcea, Bucureşti sau 
Bălceşti. Florentin Smarandache mătură spaţiul 
terestru încărcat de gânduri şi senzaţii puse în 
pagini asemenea cäpitelor de fân muntenesti. 

Dezamăgirile din America se completează 
cu cele din ţară: Cioran, Dinescu, Sorescu zac în 
librării, „România literară” a lui Manolescu e 
politizatâ, editura „Humanitas”, la fel. Românii se 
duc la muncă să nu muncească. „România Mare” e 
cel mai citit ziar. Românul are o forţă teribilă de 
autodistrugere. 

În America straturile societăţii sunt 
închise, nimeni străin nu pătrunde în reţelele lor. 
„Renumele Americii mai rămâne prin propagandă 
şi inertie”, notează, laconic, scriitorul. Visul 
american, simțit pe pielea sa, e, uneori, coşmar. 
Învăţământul de stat e mai slab decât cel 


particular. La universitate se intră pe bani. 
Corupţia si pilele funcţionează acolo ca şi în 
România. Familia, celula de bază a societăţii, e 
dezbinată: multe divorturi, copiii nu ascultă de 
părinţi. 

„Poţi trăi într-un castel supărat iar într-un 
bordei fericit” exclamă, exasperat, autorul. 
America rămâne o lecție dură pentru emigranți. 
Senzatia persistentă e aceea a ratarilor 
permanente. Poetului i s-a retezat cheful de 
paradox, ficțiunea е mutilată. Cruditatea 
prezentului nu-ți permite să hălăduieşti pe 
plaiurile, deloc mioritice. Acolo totul e organizat, 
calculat, consemnat. Se ştie totul despre oricine şi 
pentru cea mai mică greşeală se plăteşte scump. 
Mama Ratiune este patul lui Procust, egalează 
inegalul cu inconstienta conştiinţei. Exteriorul 
fiinţei este organizat matematic. Scriitorul şi-a 
aruncat, între timp, ochii în cam toate ogrăzile 
americane. Americanul e dominat de politică şi 
economic. Se crede stăpânul planetei. jandarmul 
lumii, se amestecă oriunde este interes, nu suportă 
critici şi interdicții. Forţa herculeană a Taurului 
nu urmăreşte decât Profitul. Americanul scoate 
dolari din orice. Statul plăteşte fermieri să nu 
cultive anumite terenuri. Dictatura legii nu 
permite abateri. Daca în State minoritățile ar face 
gălăgie precum minoritatea maghiară în România, 
ar fi puse la punct în două zile. 


Pe când, în „lumea bună” lucrurile sunt 
altfel, adică la fel. Premiul Nobel, monopolizat de 
anumite natii, e acordat pe criterii politice. Tot în 
„lumea buna” emigranții sunt mintenas 
depersonalizati. 

Neregäsindu- se pe sine în spatiul natal, 
Florentin Smarandache transcende hotarele spre 
un ,,dincolo” promiţător si edenic. Dar socoteala 
de acasă nu se potriveşte cu negocierea din târg. 

Aflat în faza psihotică a cărării care- i fuge 
de sub picioare, autorul îşi trăieşte Golgota în 
mereu alte relaţii orizontale, obositoare, de 
suprafață, departe de o bănuită înălțime şi o 
nebănuită adâncime umană. 

Curajul aventurii îl înnobilează, totuşi, 
făcându-l prinţul îndoielii hamletiene. 

Mereu in competiţie cu sine însuşi, 
Florentin Smarandache nu caută, ci se caută, fiind 
mereu în cumpănă, la răscruce de paradoxuri. 
Curbat asupra-si, veşnic in-doit, la Florentin 
Smarandache exteriorul devine interior, precum 
sângele sărat e marea care l-a găzduit pe om în 
vechime, după cum spunea Constantin Noica. 

Bolnav de infinit, Florentin Smarandache este 
hegelianul „ceva care în altceva este la sine însuşi.” 


Veronica Balaj, Mihail I. Vlad 
„Întreabă-mă, să te-ntreb” 
Editura MACARIE 


TÂRGOVIŞTE 
1999 


OLTENESCUL BOT DE HUMÀ 


„Întreabă-mă, să te-ntreb” , Editura 
„Масагіе”, Târgovişte, 1999, 60 p, este o arenă în 
care Florentin Smarandache e ,hârtuit” cu 
întrebările de Veronica Balaj, Mihail I. Vlad 
Emilian Mirea, Adrian Dinu Rachieru, Ada 
Cârstoiu, loan Nicoară şi Cornel Popa. 

Veronica Balaj şi Mihail I. Vlad adună 
între coperte toată „prada de război”, a lor şi a 
celorlalți, încercând să definească nedefinitul, să 
afle genul proxim şi diferenţa specifică a omului 
Florentin Smarandache. 

Numai că, la Florentin Smarandache 
diferenţa specifică devine, ca în arborele lui 
Porfirius, gen. Demersul autorilor nu trasează un 
cerc, ci o spirală. 

Întrebările nu nasc răspunsuri сі alte 
întrebări, întrucât problema e problematică. Omul 
Smarandache se dovedeşte a fi un buchet de 
oameni, un homo universalis: poet, dramaturg, 
romancier, editor, ctitor de curent literar, analist- 
programator, matematician. homo viator. 

Sătul de hotare, de borne, de zăbrele, de 
norme, de imperative categorice şi fictive, de 


canoane si de paradigme, de sisteme si structuri, 
sufletul lui Florentin Smarandache evadeazä din 
trup, trupul, din ţară în continent, continentul 
evadează în lume. Cenuşa vetrei părinteşti rămâne 
la obiect, adică la subiect, mereu fierbinte. 

Plecat din ţară, emigrantul şi-a luat ţara, ca 
pe o brățară, în suflet. Itaca îi recunoaşte, în taină, 
turta dorului. 

Florentin Smarandache şi-a construit un 
bel suflet rebel care dă cu târnăcopul paradoxului 
în tot ce chirceşte şi piperniceşte ființa umană, 
cheamă raţiunea la raport, priponind-o de tärusul 
instinctului întemeietor de lume. „Până nu simți, 
nu poţi da opere de diamant” zice poetul- 
matematicianul-dramaturgul-romancierul 
Florentin Smarandache. 

Poetul nu poate să fie un roib pur sânge în 
tarcul gândirii clasice si, de aceea, este racordat la 
tot ce înseamnă nesupunere, experiment trăsnit şi 
bubuit, absurd ionescian şi concretism brazilian. 

Autorul parcă pune în practică, pas cu pas, 
convingerea lui Т. W. Adorno din „Minima 
moralia”, potrivit căreia sarcina cunoaşterii este 
„stabilirea de perspective în care lumea să se 
dezechilibreze, să se înstrăineze, să-şi descopere 
fracturile şi crăpăturile, aşa cum va apărea ea într- 
o zi deformată şi ştirbă, în lumina mesianică”. 


Pentru Florentin Smarandache scrisul este 
un „joc înalt”, distrugător de angoase, 
nonconformist şi reconfortant. 

Fiind „pământ românesc” în America, 
Florentin Smarandache este ecoul literaturii 
române prin colocvii, seminarii, congrese, 
conferinţe, expoziţii, traduceri, distribuiri de carte, 
dând apă la moară butadei americane: „Să ştii să 
te vinzi pe tine însuţi, să ştii să-ţi faci reclamă.” 

Fiind în gura lupului, cercetaşul Florin 
Smarandache transmite: americanii nu se 
interesează de artă şi literatură decât în medii 
academice, universităţi, colegii şi organizații 
nonprofit. 

Cartea de literatură care se vinde acolo 
ambalează în celofan oroare, mister, aventuri, sex, 
parapsihologie. 

În cultură totul este pentru consum şi 
profit financiar. 

În urma textului cărţii, te întrebi dacă 
omul nu e, în America, o cifră, iar Florentin 
Smarandache rataceste, asemenea lui Diogene, 
căutând un om cu lumânarea. Se pare, totuşi, că 
poetul, alergând pe orizontală, se regăseşte 
împlinit pe verticală. De altfel, risipirea în sine nu-l 
poate fixa într-un punct, rămânând melancolic 
când visează cu ochii deschişi, coleric, când se 


enervează, sangvinic, când se ambitioneazä, 
flegmatic, când se culcä pe lauri sau ghimpi. 

Din destäinuirile fäcute cu täria acidului 
sulfuric, aflăm că poetul, fiind în ţară pe vremea 
democraţiei multilateral dezvoltate în adâncime şi- 
n ingustime, nu putea să protesteze prin cifre şi 
ecuaţii, prin fracţii ordinare, ci a ales o fractie 
extraordinară — poezia — scrisă prin lipsă de text: 
poeme vizuale, nonvizuale, auditive şi olfactive. 

Nod de contrarii, pentru Florentin 
Smarandache, „poezia a fost un experiment, un 
cartuş pe ţeava gândirii, o transfigurare а 
numerelor naturale”. 

Mileniul trei propune, prin Florentin 
Smarandache, omul-paradox, pacea altoita cu 
cartuş, poezia altoită cu matematica şi matematica 
altoită cu poezie. 

Din umbră vorbeşte Kierkegaard, făcând 
lumină: „Să nu gândim rău de paradox fiindcă 
paradoxul e pasiunea gândirii, iar gânditorul fără 
paradox este ca şi îndrăgostitul fără pasiune: un 
tip mediocru.” 

Oltenescul şi românescul bot de humă, 
exploratorul Florentin Smarandache este 
brâncuşiana „pasăre măiastră” ieşită la înaintare 
în peste douăzeci de ţări ale lumii să cânte şi să 


plângă, să plângă şi să cânte, mai mult pentru alţii 
decât pentru sine, asemenea unui OM. 


„METAISTORIE” 


EDITURA ,,DORIS” 


BUCUREŞTI 
1993 


O LUME CA NELUMEA 


În teatru, ca şi în proză, intrarea lui 
Florentin Smarandache este devastatoare. E un 
cutremur de nouă grade pe scara Richter. Nimic 
nu rezistă. 

Tot ce se construise de o sută de ani se 
prăbuşeşte. Autorul, intriga, personajele dispar, 
decorul iese în decor, de-corat. Realul social, 
impersonal până în rărunchi, trimite fantezia la 
plimbare. Florentin Smarandache deformează şi 
denaturează pentru că realul este denaturat şi 
deformat de către oficial. 

Omul este unealtă, vită de povară, cărămidă 
a marelui edificiu fonfoist. 

„Formarea omului nou”, prima piesă a 
trilogiei ,Metaistorie” зе desfăşoară într-un 
sanatoriu unde se luptă ştiintificeşte, pentru 
depersonalizarea omului prin spălarea creierelor 
obediente, fericite în sclavie. 

După modelul termitelor, trebuie sa 
domnească un suflu colectiv. În acest sens, omul e 
golit de sentimente, de amintiri, de suflet, de 
»romantisme” de tot felul, de normal, de anormal, 
de nume, de vârstă, păstrându-se forma goală, 
burduful în care să se pună marea brânză a 
egalitarismului utopic. Limbajul desfrunzit de 
orice conotaţii, este redus la un cotcodac ideologic 
de ultimă speţă prin care se ciripesc, onomatopeic, 


lozinci in cinstea şefilor: „Cu lopata si 
mistria/Omul Nou va făuri/Să trăiască Domnul 
Doctor/” 

După  slefuirea agentului, membru al 
universalitätii de carton, „O lume întoarsă pe dos”, 
a doua piesă a trilogiei, merge în miezul suprafeţei, 
desenând, milimetru cu milimetru, harta 
degradării generale. Piesa, comedie, tragedie, 
farsă, dramă, operă pentru cor si orchestră, în sol- 
minor-major, întoarce pe dos ceea ce mai era de 
răsturnat de la mai marii teatrului: B. Brecht, Fr. 
Durrenmatt, Ibsen, Ionescu, Beckett, L. Pirandello. 
Piesa e anapoda pentru că si lumea e la fel. Într-o 
societate în care doxa a fost înlocuită de paradoxă, 
nu poti fi decât paradoxal. Utilul e depăşit în 
parazitar, devenind spectacol. Cine nu crede în 
fantome e pierdut. Transpusă în poveste, lumea nu 
gândeşte în basme şi nu vorbeşte în poezii, ci în 
slogane si în lozinci. 

Ca atare, nimic nu se inventează, totul se 
consemnează. Personajele sunt imposibile şi 
şocante: Con-Sulică, Agentul H,S’, Agentul S’H, 
(parcă ar fi Ghiţă Nitescu si Niţă Ghitescu ai lui 
Caragiale), 123, 475, A5, Ițic, Itica, Strul, Strula. 

Suveica observaţiei, dansând printre ite, face 
scoarţa absurdului emblemă naţională. Doi actori 
vor juca un singur rol în acelaşi timp. Toate 
personajele sunt diforme: schiopi, ologi, leprosi, 
bolnavi, pentru а îngretosa publicul. 


Hidoşenia si urâtenia vor să trezească omul 
din letargia superstitiei ideologice. 

Piesa este alcătuită din 16 tablouri, relativ 
independente, care pot fi permutate, scotandu-se în 
evidenţă importanţa hazardului într-o opera 
artistică, nu din dorinţa autorului de a epata sau 
de dragul jocului. 

Totuşi piesa nu mizează pe absurd (absurdul 
are o logică a sa) ci pe ilogism, pentru că, lumea, 
aşa cum se prezintă, e ilogică. 

În acest sens, câinii Ratiunii au fost expulzați 
pe maidan să latre la lună. 

Cum se va vedea, şi ilogismul şi-a construit, 
în timp, o logică a sa. 

Acţiunea se petrece în Palillula unde 
domneşte Seniorul Pampolinn. Aici se vorbeşte 
limba păsărească. 

Scopul declarat al organizării sociale este 
păstrarea dezordinii, a  talmes-balmesului 
impersonal, închisoarea deschisă a întregului 
popor. 

Încet încet, se instituie o logică a ilogicului. 

La Ministerul Băuturilor Alcoolice, la Scoala 
Superioară de Pileală, pentru asorteu perfect, nu 
poate fi preşedinte decât Costică Cinzeacă, nu 
poate fi director decât Nicu Butoi iar secretar, 
Vasile Litruta. 

Logica ilogicului continuă. Şeful are dreptate 
chiar când nu are, drepturile cetățenilor sunt 


îndatoririle, poporul mănâncă răbdări prăjite cu 
măsline de capră şi gäinat în ploaie, cu mărar, cu 
pătrunjel, cu untură de căţel. 

Harababura de pe stradă s-a mutat în 
gândire. Hamlet al II-lea, personaj fantastic, se 
farfurează, se pricindeazâ, se troscoleazâ şi 
amestecă poveştile precum dadaiştii cuvintele în 
căciulă: „a fost odată o capră cu trei iezi făcuţi cu 
creangă şi într-o zi scufita roşie plecă de acasă şi-i 
spune bunicutei trei iezi cucuieti uşa mamei 
descuieti aaa nu e asta mâ maicuta zise contele şi 
mai luă o gură de vânt atunci vânătorul luă puşca 
şi o puse la ochi trase şi-i sări ochiul de sticlă...” 

De la fantasticul extrem se trece la un realism 
crud, de la mişcările mecanice, compiuterizate, ale 
personajelor, se trece la mişcări necalculate 
dezordonate ale Nebunului care suferă de miopie 
politică şi căruia i se recomandă ochelari de cal. 

În zootehnie, scroafa naşte atâţia purcei сан 
s-au planificat în Marea Adunare Naţională. 

În şcoala pompolinniană, matematica e 
bolnavă de cancer. Doamnei Strula i se propune, la 
examen o problemă problematică: un plop face 
două pere şi o răchită micşunele. Un vânător trage 
cu puşca aer în piept. Câte cărți au mai rămas în 
biblioteca din Palilulla? 

Este clar că „este unii care înţelege şi este 
unii care nu înţelege”, în consecinţă, colectarea de 


sticli goali şi borcani ajunge să fie cea mai 
importantă activitate şcolară. 

Sunt măsurate, în continuare, cu compasul 
toate cercurile vicioase din cultură, din ştiinţă, 
acolo unde lucrurile strâmbe au devenit un fapt de 
drept. 

A treia piesă a trilogiei, „Patria de animale” 
este sărbătoarea degradării, o ţară a dobitoacelor. 
Limba de lemn a oficialitatii a redus limbajul 
cetăţenilor Ја infraistorie, la  infralimbaij. 
Spectacolul e o vânzoleală organizată, fără cuvinte, 
doar zgomote (urlete, pocnituri,  behăituri, 
scartaituri, urale, bufnituri, strigăte, aplauze) şi 
imagini (gesturi, plăcuţe, pancarte, inscripții, hărți, 
panouri). 

Dacă unii dramaturgi au eliminat definitiv 
didascaliile, Florentin Smarandache scrie o piesă 
de teatru numai din indicaţii scenice. Totul se 
metamorfozează, se färâmiteazä in scene, 
subscene, obscene. 

Omul dispare complet sub  avalanşa 
obiectelor. Se văd doar masinistii, sforile, oglinzile 
care au menirea de a deforma şi a malforma, de a 
fabrica fantome şi iluzii. Tot ceea ce mişcă de la 
idee la insectă, defilează. aducând omagiu, zi de zi, 
clipă de clipă, marelui cârmaci. 

Putregaiul îşi omagiază stăpânii: urale 
ridicate la rang de muncă pe care oamenii-măgari, 
oamenii-catei, oamenii-capre o prestează în rime 


împerecheate, în versuri negre. Grotescul are damf 
de tragedie. 

Babe goale, fără sutiene, vor să pară 
senzuale. Mosi goi, cu sutiene şi bikini, merg în 
genunchi, în semn de umilinţă. Alţi bărbaţi merg 
în cap şi aplaudă cu picioarele. Maşinăria socială, 
ca instituţie a pompelor funebre, a ajuns expertă în 
înmormântarea idealurilor. 

Autorul electrocutează lipsa de reacţie a 
privitorului, prin câteva tablouri dezolante: o 
femeie cu sânii lăsaţi, mergând în patru labe, e 
mulsă de un instructor, ca o vacă; muieri grase se 
ouă şi cotcodäcesc pe cuibare; strandurile au 
puroi, flegme, cangrene, muci în care se scaldă 
tineri. 

Infern generalizat, unde smoala 
dezumanizării acoperă, ca o lavă, vitalul. Toată 
proza şi tot teatrul lui Florentin Smarandache urlă 
„Deşteaptă-te române!”. Autorul speră la o nu 
prea târzie descătuşare. 

De aceea, nu cu un smältuit skepsis, ci direct 
în finalul piesei „Patria de animale”, podeaua şi 
pereţii se zguduie, se clatină ca un cutremur. 
Cortina de fier va cădea spontan, ca şi celelalte. 
Tot universul acesta oneros se va nărui printr-o 
adevărată Revoluţie. 

La finalul trilogiei autorul se destăinuie a 
spovedanie. Scrierea acestor piese 1-а răcorit 
psihic. Cu memoria ştampilată de infern, de 


coşmar, de confuzie, circ, eşec, nebunie, prostitutie, 
delir, infantilism, primitivism, de 
incomunicabilitate, Florentin Smarandache a trăit, 
cu pistolul fricii la tâmplă, papadoxul ca 
imposibilitism vampiric. 
Dus de mână pe tărâmul decreptitudinii 

totale, ti se face părul măciucă, părul ti se face măr 
iar tăcerea de pe limbă, corcoduşă cu gust de pelin. 


“NONROMAN” 


EDITURA “AIUS” 


CRAIOVA 
1993 


COŞMAR LA PĂTRAT 


Deşi sfârşitul romanului ne îndeamnă 
să interpretäm ce nu se poate interpreta, 
imaginaţia noastră înflorită „ca un cactus în 
deşert” este dusă de mână spre bordeiul unui sens, 
adevărat sâmbure de împărăție. Nonromanul este, 
sigur, roman. Florentin Smarandache, negând 
zahărul, afirmă, în loc, mierea. Romanul este, prin 
non-urile sale, un şoc tămăduitor. Rudele sale sunt, 
de departe, „Gargantua şi Pantagruel” de Francois 
Rabelais şi „Istoria ieroglificâ” de Dimitrie 
Cantemir. 

Grotescul, ironia,  pamfletul şi 
parabola sunt mortarul care leagă, în timp, aceste 
capodopere. Dar şi deosebirile sunt semnificative. 

În 1965, Mihail Bahtin, în megastudiul 
„Francois Rabelais şi cultura populară în Evul 
Mediu si în Renastere” avansează ideea ca 
Rabelais contravenea normelor literare în vigoare 
într-o măsură mult mai mare decât Shakespeare şi 
Cervantes, care nu încălcau decât canoanele 
înguste ale clasicismului. Imaginile rabelaisiene 
rămân, iremediabil, „neoficiale”. La Rabelais nu 
se găseşte scamă de dogmatism, de autoritarism, 
puf de gravitate unilaterală, nici fulg de seriozitate 
mărginită. 


Rabelais s-a hrănit cu carnea macră a 
literaturii populare care duhnea a râs sănătos, 
total, fără rid, fără încruntare. 

Estetica literaturii a încercat să facă, 
neinspirat. din genul râsului popular medieval o 
specie a umorului schilod şi trist al ultimelor patru 
secole. Rabelais а fost înghesuit, fără 
discernământ, în calendarul şlefuit al literaturii 
oficiale, făcut remorcă unor ideologii crispate. 

Numai că Mihail Bahtin, cu sabia 
cuvântului, a făcut ordine în dezordine şi bărbile 
filozofilor au început să gândească altfel. 

Spre deosebire de „Gargantua şi 
Pantagruel”, „Istoria ieroglifica” de Dimitrie 
Cantemir si  „Nonromanul” lui Florentin 
Smarandache sunt pamflete, iau seriozitatea în 
serios şi combat cu intenţie. „Nonromanul” lui 
Florentin Smarandache se vrea o măciucă de 
bronz care dansează firoscos în carul cu oale ale 
literaturii oficiale aflate în graţie, graţie marelui 
conducător. Acest nonroman nu este, prin 
urmare, ucenic la stăpân, nici Dinu Păturică arivist 
la curţile turnului de fildeş. La antipodul literaturii 
„pure”, abstracte peste poate, literatura lui 
Florentin Smarandache se inmiresmeaza cu 
sănătatea culturii populare, detronează 
absurditäti, perorând absurditäti, retează aripile 
icarice şi dedalice, de şindrilă, promovând aripi 
reale, viguroase. 


Niciodată Florentin Smarandache nu 
se crede poet, nu se crede romancier, nu se crede 
dramaturg, dar inventează, cu program, poezia, 
romanul, teatrul. Numai că, destinderii literaturii 
populare, scriitorul îi opune, cu psihicul bătut măr, 
încrâncenarea, veghea fără duminică. Si, ca în 
culmea răzbunării, vrea să-l croiască pe croitorul 
care a croit haina. 

Dincolo de ruine şi moloz, Florentin 
Smarandache lansează, din dorinţa de a alcătui 
alfabetul noului spirit, plenar, manifeste peste 
manifeste, cântând prohodul, pe la colțuri şi prin 
centre, încermenirii parmenidiene a formelor. Şi, 
culmea, cheagurile se topesc, varicele literaturii 
dispar, tălpile noului spirit aleargă, vesele, prin 
iarbă. Negativitatea lui Florentin Smarandache 
produce, din „bube, mucegaiuri şi noroi” ca la 
Arghezi, ordine şi voie bună. Gusturile se 
anulează, suprapunându-se. Romancierul 
propune, din lehamite de „acelaşi”, alt gust. 

Limbajul paradoxist stabileşte un gen 
şi o genă aparte. Sub tenta utopică a nonromanului 
se văd clar peştii în apă, mâlul devine grăitor ca o 
alarmă de gradul zero şi instructiv ca o bibliotecă. 
Wodania ascunde sub dune de cenuşă jărăgai 
scăpărător, Hon Hyn şi Hyn-oaia sunt preşurile 
care gândesc în locul unui popor fără cap. Satira 
vizează nu numai sus-ul, ci şi jos-ul, nu numai 
creştetul ci şi talpa ţării. 


Povestea desiratä e un cosmar cu 
monştri şi căpcăuni, cu toată recuzita iadului. 
Culmea ironiei: un popor care a ţinut piept unor 
imperii se teme de lozinci, de guturai verbal, de 
,gurişti”, de pancarte si de discursuri. În 
Wodania, parafrazând un dicton celebru, „somnul 
naţiunii naşte monştri”. Poporul acesta, iubitor de 
adevăr din naştere, a înghiţit, ca hipnotizat de 
ochiul Meduzei, decenii la rând, gälustile 
minciunii. 

Deşi realitatea dezvăluită de roman e 
crudă, expresia autorului este coaptă şi răscoaptă. 
Romanul se dovedeşte a fi un râu incendiat de 
petrolul paradoxului, deliciul incomensurabil al 
minții. Hon Hyn, preş-ul ţării, îşi începe ziua, cum 
altfel decât cu un discurs. Bratele lui şi antebratele, 
din cauza bătăii de metronom, i s-au umflat de 
varice. Eroul eroilor are insomnii în folosul 
bunăstării generale.Poporul său erau nevastă-sa şi 
copiii făcuţi prin vecinatati topologice, „simetrici şi 
parcă traşi la rindea, adevăraţi oameni falşi”. 

Societatea multilateral nedezvoltată e 
la strâmtoare, ea călăreşte un cal care nu există şi 
aleargă stând. Hon Hyn face totul pentru fericirea 
„tutulor”. Totuşi, fonfoismul — obiectivul major al 
omenirii — şchioapătă pentru că zidarii, calfele, 
tâmplarii, macaragiii, betoniştii, zarzavagiii si 
unchiesii se uitâ la minijupele fetelor. Parodia e în 


toi. Abstractia ideologică salivează la fusta scurtă a 
corporalului primitiv şi neinstuit. 

Personajul creşte, se umflă ca aluatul, 
devine extraordinar de excepţional. Dornic de 
confruntare, Hon Hyn pleacă la luptă. Dacă nu are 
inamici, şi-i inventează, îi scoate din piatră seacă. 
Toţi duşmanii refuză lupta. Hon Hyn se bucură că 
poporul său este un neam de rahat şi nu-l înghite 
nimeni. Regula de bază a Babiloniei este supunerea 
iar recunoaşterea se face prin diploma de Supus 
Fruntaş pe Ţară. 

Formulele de adresare spre prostime 
ilustrează zisa: „tel maître, tel valet”: „stimate 
animale domestice, onorabile vite incaltate şi alte 
lepădături sociale!” 

La fel ca în „Istoria ieroglifică”, 
»Nonromanul” este tara-grajd, patria celor care 
nu cuvântă: boi, vaci, cai, armăsari, iepe, cucuvele, 
bufnite, viezuri, urşi, oi, gâste, motani, papagali, 
măgari, porcine, caprine, om-ime. Toate 
solemnitätile sunt făcute bors, täitei, chisalita, prin 
apelul la părţile de jos ale trupului, la excremente 
de tot felul. Asta în ciuda faptului că preş-ul țării 
vrea să materializeze totul prin idealizarea 
näzuintelor contemporane. 

Romancierul  rotunjeşte, printr-o 
întorsătură de carandaş, aventura exterioară a 
stăpânului cu aventura insolită interioară a 
acestuia. În ceafa nonromancierului se simte 


răsuflarea lui Rabelais. Aflăm astfel că Hon Hyn 
fusese înscăunat ca stăpân absolut înainte de a se 
naşte. Hon Hyn ieşea, rabelaisian şi pantagruelic, 
din uterul metalic al mä-sii, se întorcea noaptea 
târziu, beat critä, cu câte o fetişcană, intra cu ea în 
burtă la mă-sa, făcea mizerie în mă-sa, scuipa în 
mă-sa, fuma în mă-sa. 

Ajuns mare, trăieşte pentru ţară. Ca să 
aibă ţara nu oameni ci muncitori, decretează 
creşterea natalității, ideologia ginecologică fiind 
ridicată la rang de prioritate naţională. Şi isteria 
începe. Copiii se năşteau gata-vorbitori şi primul 
cuvânt pe care-l pronuntau era „fon-fo-ism”. Hyn 
însuşi arbitra nâscârile, să nu fie înşelat. 
Cincinalele economice se făceau, din devotament, 
în patru ani şi jumătate iar nasterile, la loc 
comanda. Una născu la cinci luni o frumuseţe de 
purcel, alta, mai chipeşă, la patru săptămâni, un 
adevărat hârciog. Toate femeile născură, din exces 
de zel şi de ideologie, magarusi, vitelusi, feti de 
plastic. O babă făcu o copilă de cauciuc pe care o 
luară marinarii pe vapor. O muieruşcă bortoasa de 
doi ani făcu un băieţel cu antene şi caschetă. 

Ca-ntr-o lume urmuziană, prinţesa 
Abadela născu chiar înainte de a rămâne 
însărcinată. Şi asta pentru că ţara avea nevoie de 
vite de muncă. 

Hon Hyn nu e departe de Moş Teacă 
atunci când îşi înconjoară castelul cu jandarmi să 


nu dea voie vreunei maladii umane să pătrundă la 
respectabila sa persoană şi la irepetabila sa familie. 

În tot acest timp ţara mergea drept 
înainte de-a-nderetelea iar talpa ţării , se cäscase se 
labartase scofâlcise descuamase jupuise sfarogise 
scochitise burdusise se coscovise se scorojise”. 

Fragmentul aduce aminte de acel 
„mămălicubrâncula” ardelenesc si de rabelaisiana 
descătuşare: „îi smulse  conciul şi ii 
mototopipăciufugăurirărăfăşidesfăpătrumpisese 
părţile ruşinoase”. 

Wodania, unde domneau printesele 
Adabela şi Baradela, era înconjurată de sârmă 
ghimpată, să apere sărăcia şi minciuna, abuzurile 
guvernului. 

Sufocati de dragostea înfierbântată a 
Statului, simțind că mor de atâta iubire, oropsitii 
cereau să iasă în străinătate să ia puţin aer. 

Conţinutul romanului este paradoxal. 
Stilul romanului este paradoxal pentru că 
realitatea e paradoxală. Mereu mai deştept cu cinci 
minute decât adversarul, romancierul face greşeli 
neeronate şi, din eşec în eşec, reuşeşte să se impună 
ca un mare scriitor, se refugiază în refugiu, regretă 
toate regretele şi dă-i, şi luptă, şi luptă, si dâ-i, 
pentru a fi învins, ca un eunuc scalpat de gânduri. 

Banalul lumii parodiate şi înfierate e 
ridicat la rang de rang. Niş Niş, lovindu-se cu 


tâmpla de balustradă, a murit pentru patrie şi a 
devenit erou al luptei pentru pace. 

La fel, Hyn a fumat tara, n-a rămas 
din ea decât scrumul. Libertatea presei era aceea 
de a elogia până la cer meritele nemeritate ale 
conducătorului. Inflaţia cuvintelor devalorizează 
realul, acoperindu-l cu o crustă de nămol. Seniorul 
Hyn are libertatea „de a pălăvrăgi sporovăi flecări 
îndruga vrute (nu şi nevrute) trancani, flecäri 
tălălăi limbuti clămpăni cläntäni cotcodaci”. 

Nici un detaliu social nu-i scapă 
autorului. 

Nu se pune bază pe orânduire, ci acid. 

Corespondenta era primită gata desfăcută ca 
să nu mai pierzi vremea cu dezlipitul şi cu cititul. 
În noaptea intelectuală care cuprinsese Wodania 
nu se vedeau decât ochii ideologilor ca nişte 
licurici. 

Ascensiunea ştiinţifică se infaptuia, 
semn al democraţiei, pe cale politică, iar căderea 
profesională tot pe cale politică se înfăptuia. Legea 
fundamentală era Pila iar tăcerea era ca mierea. Se 
desfiintase moneda iar combustibilul băubil şi 
mâncabil se stratificase pe domenii: kent-ul, 
cafeaua, sticlele de coniac se duceau la doctor; 
vegeta, frunzele de dafin, piperul mergeau la 
asistente si infirmiere; florile şi mârtişoarele la 
profesoare; bacsisul poposea în buzunarele 
frizerilor, vânzătoarelor, coafezelor; damigenele îi 


cinsteau pe redactori; plocoanele, cadourile — pe 
editori iar votca pe tipograf; sapunul, spray-urile, 
parfumurile mergeau la secretare. 

Hazul de necaz face ravagii. Strugurele 
copt, neajuns, pare aguridă. Locuitorii Wodaniei 
fac, efect al bunăstării, excursii în R.F.G. (Refugiul 
în Fundul Grădinii), în USA (Unde Stai Acum), în 
UDMI (Unde a dus Mutu Тара). 

Vocabularul economic tradus їп 
exactitatea şublerului, a devenit şpagă, pile, spert, 
mită, bişnitâ, speculă. Pentru egalitatea forţelor, 
binele se răsplăteşte cu un mare rău iar răul cu şi 
mai rău. Egalitatea trăieşte prin inegalitate iar 
egalitätile de drept prin inegalităţi de fapt. 

Întreaga educaţie  patrihoţică е 
centrată pe salvarea omului de la fericire, pe 
cultivarea neîncrederii între oameni. Singurele 
calităţi sunt defectele deschizătoare de drumuri 
înfundate. Toată crema societăţii a terminat-o 
Hyn, şi-a făcut cu ea ghetele pline de noroi. Fiecare 
merită o slujbă după meritul pe care nu-l are. 
Tovarăşii Fonfoneata, Fonfonescu, Fonfonache, 
Fonfoescu, Fonfoneanu, Fonfonicu sunt stalpii care 
sustin prabusirea. Tara e un imens azil de nebuni 
unde imnul national e „Foaie verde de dudau/O să 
fie şi mai bine”. 

De aceea, țăranii au fost stârpiti odată 
cu omizile, proliferând, în schimb intelectualitatea 
fonfoistă: Afonfonela, Afonfonicu, Afonfonelu, 


Afonfoneta, Afonfonae, Afonfonuta, Afonfonica, 
Afonfosica, Afonfoicu. 

Ochiul luptei parodice nu scapa nici 
poliţia, nici închisorile:”Pâdurarul e domn printre 
tufe iar politaiul e tufă printre domni”. 

Hyn construieşte deconstruind, din 
societate face nesocietate, din oameni, ne-oameni, 
poceşte normalul după chipul şi asemănarea sa, 
creşte venitul naţional de la 50 la 3 dollari pe cap 
de locuitor, sporeşte recolta artificială de cereale, 
egalizează nedreptätile, întăreşte dezbinarea între 
state şi iresponsabilitatea socială, face schimburi 
de nonvalori, stabileşte corelatia dialectică dintre 
național şi internaţional, dintre general şi căpitan, 
corectează darwinismul, stabilind că românii se 
trag din pinguini pentru că trăiesc în frig, se 
hrănesc cu peşte şi bat din palme. 

Autorul încalecă pe şa la sfârşitul 
coşmarului, nu înainte de ai trage în teapa ironiei 
pe colaboratorii, a căror sudoare a contribuit la 
apariţia acestei cărţi: Lector: Olga Orbu şi Nelu 
Sclerozatu; Tehnoredactor: Acela Ciungu. 

Machiavelli, Hobbes, Mandeville, 
Schopenhauer treceau drept scriitorii intunecati ai 
burgheziei, iar Marchizul de Sade si Nietzsche, 
scriitorii negrii care au rasturnat, copernician, 
povestea. Proza lui Florentin Smarandache e 
neagra, nu pentru ca asa vrea autorul, ci pentru ca 
situatia e albastra. Scriitorul nu exagereaza decat 


pe ici, pe acolo, îngrosând liniile, făcând râu din 
pârâu şi ocean din mare, scriitura conturându-se 
drept o aventură în cangrenă, reportaj din 
Vezuviul unui puroi. 

Amäräciunea autorului trece in 
cuvinte iar, prin ele, în venele cititorului. Parcă pe 
de altă planetă, lumea pictată de Florentin 
Smarandache este chiar de pe planeta noastră, 
coşmar la pătrat eroare de pilotaj genetic, tumoare 
malignă pe ramul sevei. De data aceasta, omul nu 
înţelege că înţelege, ci înţelege că e în derută. În 
discurs, paradoxul e sărbătoare. Injectat în real, e 
ciumă. 

